กฎกระทรวงกำหนดตู้น้ำเย็นบริโภคและตู้น้ำร้อนน้ำเย็นบริโภคที่มีประสิทธิภาพสูง พ.ศ. 2564
วันที่ประกาศ: 2021-04-22

content: กฎกระทรวง กำหนดตู้น้ำเย็นบริโภคและตู้น้ำร้อนน้ำเย็นบริโภคที่มีประสิทธิภาพสูง พ.ศ. ๒๕๖๔
content: อาศัยอำนาจตามความในมาตรา ๖ วรรคสอง และมาตรา ๒๓ วรรคหนึ่ง (๒) และวรรคสาม แห่งพระราชบัญญัติการส่งเสริมการอนุรักษ์พลังงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติการส่งเสริมการอนุรักษ์พลังงาน (ฉบับที่ ๒) พ.ศ. ๒๕๕๐
content: รัฐมนตรีว่าการกระทรวงพลังงานโดยคำแนะนำของคณะกรรมการนโยบายพลังงานแห่งชาติออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “ตู้น้ำเย็นบริโภค” หมายความว่า เครื่องใช้ไฟฟ้าที่ทำให้น้ำเพื่อการบริโภคมีอุณหภูมิต่ำลง โดยมีขนาดของถังบรรจุน้ำเย็นภายในเครื่องไม่เกิน ๖ ลิตร และใช้กระแสไฟฟ้าแบบ ๑ เฟส แรงดันไฟฟ้าไม่เกิน ๒๕๐ โวลต์ หรือใช้กระแสไฟฟ้าแบบ ๓ เฟส แรงดันไฟฟ้าไม่เกิน ๔๘๐ โวลต์ และมีความถี่ไฟฟ้า ๕๐
sectionNo: 1
content: เฮิรตซ์ “ตู้น้ำร้อนน้ำเย็นบริโภค” หมายความว่า เครื่องใช้ไฟฟ้าที่ทำให้น้ำเพื่อการบริโภคมีอุณหภูมิสูงขึ้นในส่วนของน้ำร้อนและทำให้น้ำเพื่อการบริโภคมีอุณหภูมิต่ำลงในส่วนของน้ำเย็น โดยมีขนาดของถังบรรจุน้ำร้อนภายในเครื่องไม่เกิน ๕ ลิตร และมีขนาดของถังบรรจุน้ำเย็นภายในเครื่องไม่เกิน ๖ ลิตร
sectionNo: 1
content: และใช้กระแสไฟฟ้าแบบ ๑ เฟส แรงดันไฟฟ้าไม่เกิน ๒๕๐ โวลต์ หรือใช้กระแสไฟฟ้าแบบ ๓ เฟส แรงดันไฟฟ้าไม่เกิน ๔๘๐ โวลต์ และมีความถี่ไฟฟ้า ๕๐ เฮิรตซ์ “ค่าประสิทธิภาพพลังงาน” หมายความว่า
sectionNo: 1
content: ค่าประสิทธิภาพการใช้ไฟฟ้าของตู้น้ำเย็นบริโภคและตู้น้ำร้อนน้ำเย็นบริโภคที่ได้จากการทดสอบในภาวะพร้อมใช้งานและไม่มีการใช้น้ำจากเครื่องในระหว่างการทดสอบ โดยอุณหภูมิของน้ำเย็นที่ได้จากการทดสอบต้องมีค่าไม่สูงกว่า ๑๐ องศาเซลเซียส และอุณหภูมิของน้ำร้อนที่ได้จากการทดสอบต้องมีค่าไม่ต่ำกว่า ๗๕ องศาเซลเซียส
sectionNo: 1
content: ตามวิธีการคำนวณที่กำหนดในกฎกระทรวงนี้
sectionNo: 2
content: ข้อ ๒ การคำนวณหาค่าประสิทธิภาพพลังงานของตู้น้ำเย็นบริโภคและตู้น้ำร้อนน้ำเย็นบริโภคให้ใช้สูตรการคำนวณดังต่อไปนี้ โดยwหมายถึงค่าประสิทธิภาพพลังงาน มีหน่วยเป็น กิโลวัตต์ชั่วโมงต่อวัน Eหมายถึงปริมาณพลังงานไฟฟ้าที่ใช้ตลอดระยะเวลา ที่ใช้ในการทดสอบซึ่งอ่านได้จากเครื่องมือวัด มีหน่วยเป็นกิโลวัตต์ชั่วโมง
sectionNo: 2
content: tหมายถึงระยะเวลาที่ใช้ในการทดสอบ มีค่าเท่ากับ ๑ วัน
sectionNo: 3
content: ข้อ ๓ ค่าประสิทธิภาพพลังงานของตู้น้ำเย็นบริโภคและตู้น้ำร้อนน้ำเย็นบริโภค ให้กำหนดตามประเภทของตู้น้ำเย็นบริโภคและตู้น้ำร้อนน้ำเย็นบริโภคที่ผู้ผลิตระบุ ดังต่อไปนี้ ประเภท ค่าประสิทธิภาพพลังงาน (กิโลวัตต์ชั่วโมงต่อวัน) ตู้น้าเย็นบริโภค ตู้น้าร้อนน้าเย็นบริโภค ๐.๑๖ - ๐.๑๐ ๑.๒๐ - ๐.๘๐
sectionNo: 4
content: ข้อ ๔ ค่าประสิทธิภาพพลังงานของตู้น้ำเย็นบริโภคและตู้น้ำร้อนน้ำเย็นบริโภคตั้งแต่ค่าจำนวนมากถึงค่าจำนวนน้อยตามข้อ ๓ ค่าใดเป็นค่าที่มีประสิทธิภาพพลังงานสูง ให้รัฐมนตรีประกาศกำหนด ทั้งนี้ โดยคำนึงถึงสภาพเศรษฐกิจ นโยบายด้านพลังงานของรัฐบาล
sectionNo: 4
content: ความพร้อมของการผลิตและจำหน่ายตู้น้ำเย็นบริโภคและตู้น้ำร้อนน้ำเย็นบริโภค ตลอดจนการส่งเสริมและช่วยเหลือผู้ผลิตและผู้จำหน่ายตู้น้ำเย็นบริโภคและตู้น้ำร้อนน้ำเย็นบริโภค ตู้น้ำเย็นบริโภคและตู้น้ำร้อนน้ำเย็นบริโภคที่มีประสิทธิภาพสูง
sectionNo: 4
content: ต้องเป็นตู้น้ำเย็นบริโภคและตู้น้ำร้อนน้ำเย็นบริโภคที่มีค่าประสิทธิภาพพลังงานไม่เกินค่าประสิทธิภาพพลังงานที่รัฐมนตรีประกาศกำหนดตามวรรคหนึ่ง
sectionNo: 5
content: ข้อ ๕ การทดสอบหาค่าประสิทธิภาพพลังงานของตู้น้ำเย็นบริโภคและตู้น้ำร้อนน้ำเย็นบริโภคต้องกระทำโดยหน่วยงานที่รัฐมนตรีประกาศกำหนด
sectionNo: 6
content: ข้อ ๖ มาตรฐานและวิธีการทดสอบหาค่าประสิทธิภาพพลังงานของตู้น้ำเย็นบริโภคและตู้น้ำร้อนน้ำเย็นบริโภค ให้เป็นไปตามที่รัฐมนตรีประกาศกำหนด
content: ให้ไว้ ณ วันที่ ๘ เมษายน พ.ศ. ๒๕๖๔ สุพัฒนพงษ์ พันธ์มีเชาว์ รัฐมนตรีว่าการกระทรวงพลังงาน
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ตู้น้ำเย็นบริโภคและตู้น้ำร้อนน้ำเย็นบริโภคที่มีค่าประสิทธิภาพพลังงานไม่เกินค่าที่รัฐมนตรีประกาศกำหนดตามกฎกระทรวงเป็นตู้น้ำเย็นบริโภคและตู้น้ำร้อนน้ำเย็นบริโภคที่มีประสิทธิภาพสูง เพื่อประโยชน์ในการอนุรักษ์พลังงาน
content: เพื่อให้ผู้ผลิตและผู้จำหน่ายมีสิทธิขอรับการส่งเสริมและช่วยเหลือจากกองทุนเพื่อส่งเสริมการอนุรักษ์พลังงาน และเพื่อให้ผู้บริโภคสามารถเลือกใช้ตู้น้ำเย็นบริโภคและตู้น้ำร้อนน้ำเย็นบริโภคที่มีประสิทธิภาพสูง อันเป็นการประหยัดพลังงานของประเทศและช่วยลดมลภาวะ จึงจำเป็นต้องออกกฎกระทรวงนี้